လျှပ်စစ်ငါးရှဉ့်

လျှပ်စစ်ငါးရှဉ့် (Electrophorus) သည် မျိုးရင်း Gymnotidae ရှိ ရေချိုနေ ငါးရှဉ့် မျိုးစုတခုဖြစ်သည်။ ယင်းတို့သည် သားကောင်များကို လျှပ်စစ်ဓာတ်အားထုတ်လွှတ်ခြင်းဖြင့် မေ့မြောစေကာ ဖမ်းယူနိုင်သည့်အစွမ်း ရှိကြသည်။ ယင်းတို့၏အမည်တွင် ငါးရှဉ့်ဟူသော အမည်ပါရှိသော်လည်း သိပ္ပံနည်းကျ မျိုးရိုးခွဲခြားမှုအရ စစ်မှန်သော ငါးရှဉ့်များနှင့် နီးစပ်မှုမရှိပေ။ လျှပ်စစ်ငါးရှဉ့်များသည် Gymnotiformes မျိုးစဉ်ရှိ catfish များနှင့် ပို၍ နီးစပ်ကြသည်။ လျှပ်စစ်ငါးရှဉ့်သည် မျိုးစိတ်တခုတည်းသာရှိသည်ဟု ရာစုနှစ် ၂ ခုစာ ယုံကြည်ခဲ့ကြသော်လည်း  ၂၀၁၉ ခုနှစ်တွင် မျိုးစိတ် ၂ ခု ထပ်မံတွေ့ရှိခဲ့သည်။

မျိုးစိတ် 

လက်ရှိတွင် မျိုးစိတ် ၃ ခု ရှိသည်-

 Electrophorus electricus 
 Electrophorus varii 
 Electrophorus voltai  ဤမျိုးစိတ်သည် ဇီဝလျှပ်စစ်ထုတ်လုပ်သည့် သက်ရှိများထဲတွင် အားအပြင်းဆုံးမျိုးစိတ်ဖြစ်ပြီး ဗို့အား ၈၆၀ ထုတ်ပေးနိုင်စွမ်းရှိသည်။

အပြုအမူ
ယခင်က လျှပ်စစ်ငါးရှဉ့်များသည် တကောင်တည်းနေတတ်သော တိရစ္ဆာန်များဟု ယုံကြည်ခဲ့ကြသော်လည်း ၂၀၂၁ ခုနှစ်တွင် လေ့လာချက်အရ အမေဇုန်မြစ်ရှိ Volta electric eel (Electrophorus voltai) ဆိုသော ငါးရှဉ့်မျိုးစိတ်သည် စွမ်းအားအကြီးမားဆုံးမျိုးစိတ်ဖြစ်ကာ အုပ်စုလိုက်ဖွဲ၍ အမဲလိုက်တတ်သည်ဟုဆိုသည်။ ငါးကလေးများကို အုပ်စုဖွဲ၍ ပူးပေါင်းဖမ်းဆီးကြသည်ကို လေ့လာတွေ့ရှိခဲ့သည်။

တိရစ္ဆာန်ဥယျဉ်နှင့် ကိုယ်ပိုင်စုဆောင်းထားမှုများ
လျှပ်စစ်ငါးရှဉ့်များကို တိရစ္ဆာန်ဖမ်းဆီးစုဆောင်းသူအချို့မှ ရောင်းကြသည်။ သို့သော် ယင်းတို့၏လျှပ်စစ်ထုတ်လုပ်နိုင်စွမ်းကြောင့် ဖမ်းဆီးရန် ခက်ခဲသည်။ ယုတ္တိရှိသည့် တစ်ခုတည်းသော ရွေးချယ်စရာမှာ လျှပ်စစ်ငါးရှဉ့်များအား မနားတမ်း လျှပ်စစ်ဓာတ်အားထုတ်ရန် ပြုလုပ်ပြီး လျှပ်စစ်ဓာတ်ပျက်ပြယ်စေပြီးမှ ဖမ်းဆီးရန်ဖြစ်သည်။ ယင်းတို့၏လျှပ်စစ် ကိုယ်အင်္ဂါများ လျှပ်စစ်ဓာတ် လုံးဝပြယ်သွားပြီဆိုပါက လုံခြုံစိတ်ချစွာ ဖမ်းဆီးနိုင်သည်။ လျှပ်စစ်ငါးရှဉ့်များကို လှောင်အိမ်ထဲတွင် ထိန်းသိမ်းရန် ခက်ခဲလှသည်။ သို့သော် အချို့ ဝါသနာရှင်များက အိမ်မွေးတိရစ္ဆာန်အဖြစ် မွေးမြူကြသည်။ လူသားများအပေါ် လျှပ်စစ်ငါးရှဉ့်များ၏ လျှပ်စစ်ဓာတ်လိုက်မှုသည် သေဆုံးစေနိုင်သည်အထိဖြစ်စဉ် ရှားပါးသည်။ သို့သော် လျှပ်စစ်ခြံစည်းရိုးကို ထိကိုင်မိသကဲ့သို့ စိတ်မချမ်းမြေ့ဖွယ်ရာ ခံစားရနိုင်သည်။

ကိုးကား 

ငါးရှဉ့်များ